હદ તો ત્યારે થાય છે કે, ઘાંટવડ ગ્રામ પંચાયતે તેમના હદની સરકારી પડતર અને ગૌચરવાળી જમીન જે રાષ્ટ્રીય સંપત્તિ છે તેમાં ખાણ માફિયાઓ જગ-જાહેર લૂટી રહ્યા અંગે ખાણ-ખનિજ તંત્રને જાણ કરતા ખાણ-ખનિજના બાહોશ અધિકારી દ્વારા પગલા લેવાને બદલે ગામમાં અંદરોઅંદર ઝઘડા અને ખોટા વૈમનસ્ય ઊભા થાય તેવો જવાબ ગ્રામ પંચાયતને આપેલ કે, ગ્રામ પંચાયતની જમીનમાં ખનન ચાલતુ હોય તો તેને અટકાવવાની જવાબદારી ગ્રામ પંચાયતની છે તો ખાણ-ખનિજ તંત્ર એ શું મંજીરા વગાડવાના આવો સવાલ લોકોમાંથી ઉઠ્યો છે ત્યારે કોડિનાર તાલુકાના ઘાંટવડ ગામ અને તેને લગત વિસ્તારોમાં થતા બેફામ ખનિજ ચોરી અને રાષ્ટ્રીય સંપત્તિની લૂંટ સામે તેમજ તંત્રની નિષ્ક્રિયતા અને ભ્રષ્ટ નીતિ સામે આક્રોશ વ્યકત કરીને જનતા રેડ કરવા ચીમકી આપી છે ત્યારે બનાવ અંગે ઊભી થનારી પરિસ્થિતિની જવાબદારી પણ તંત્રની રહેશે તેવું જણાવ્યું છે.